Ажыятажны попыт на дзівосы Нясвіжа вымушае дырэкцыю Нацыянальнага гісторыка-культурнага запаведніка дбаць пра новыя тэхнічныя сродкі абслугоўвання наведвальнікаў. Для гэтага ў бліжэйшы час маюць набыць 150 аўдыягідаў для правядзення экскурсій. Каштаваць яны будуць 800 мільёнаў беларускіх рублёў — гэта частка грошай ад агульнай сумы ў 8 мільярдаў, які Нясвіжскі палацава-паркавы комплекс сёлета зарабіў на турыстычнай дзейнасці.